শ্রেষ্ঠ পরিচালনা বিভাগে একাডেমি পুরস্কার

শ্রেষ্ঠ পরিচালনা বিভাগে একাডেমি পুরস্কার (আনুষ্ঠানিকভাবে একাডেমি পুরস্কার অব মেরিট ফর ডিরেক্টিং নামে পরিচিত) একাডেমি অফ মোশন পিকচার আর্টস অ্যান্ড সাইন্সেস (এএমপিএএস) কর্তৃক প্রতি বছর প্রদত্ত একটি চলচ্চিত্র পুরস্কার। এটি এমন চলচ্চিত্র পরিচালকের প্রতি প্রদত্ত সম্মান যিনি চলচ্চিত্র শিল্পে অসামান্য নির্দেশনা আবদান রেখেছেন।
"নাটকীয়" এবং "কৌতুক" দুইটি বিভাগে বিভক্ত করে ১৯৯৯ সালে প্রথম একাডেমি পুরস্কার অনুষ্ঠানের আয়োজন করা হয়। যেখানে ফ্রাংক বোরজেগি এবং লুইস মাইলস্টোন যথাক্রমে "সেভেন্স হেভেন" এবং "টু অ্যারাবিয়ান নাইট্‌স" চলচ্চিত্রের জন্র পুরস্কার জিতেছিলেন। যদিও, পরবর্তী সমস্ত অনুষ্ঠানের জন্য এই বিভাগগুলি একত্রিত করা হয়েছিল। মনোনীতরা সাধারণত এএমপিএএসের পরিচালক শাখার মধ্যেকার একক স্থানান্তরযোগ্য ভোটের মাধ্যমে নির্ধারিত হয়; যেখানে চূড়ান্ত বিজয়ী নির্বাচিত হয় একাডেমির সকল সদস্যের বহুভোটের ভিত্তিতে।
একাডেমি পুরস্কারের প্রথম এগারো বছর পর্যন্ত, পরিচালকদের একই বছরে একাধিক চলচ্চিত্রের জন্য মনোনীত করার সুযোগ দেওয়া হতো। ১১তম একাডেমি পুরস্কারে "অ্যাঞ্জেল্‌স অব ডার্টি ফেসেস" এবং "ফোর ডটার্স" দুটি চলচ্চিত্রের জন্য মাইকেল কার্টিজের মনোনয়নের পরে, এই নিয়ম সংশোধন করা হয়েছিল যাতে পরবর্তী প্রতিটি অনুষ্ঠানে একজনকে কেবল একটি চলচ্চিত্রের জন্য মনোনীত করা যায়। সেই নিয়মটিও পরবর্তীতে সংশোধন করা হয়েছে, যদিও এপর্যন্ত একমাত্র পরিচালক হিসেবে স্টিভেন সোডারবার্গ ২০০০ সালে "এরিন ব্রোকোভিচ" এবং "ট্র্যাফিক" চলচ্চিত্রের জন্য একই বছরে একাধিক মনোনয়ন পেয়েছিলেন, এবং পরবর্তীকালে পুরস্কারও অর্জন করেছিলেন। শ্রেষ্ঠ পরিচালক এবং শ্রেষ্ঠ চলচ্চিত্রের জন্য একাডেমি পুরস্কারগুলি ইতিহাস জুড়ে খুব ঘনিষ্ঠভাবে জড়িত। এই পুরস্কারের প্রচলনের পর এখন পর্যন্ত মোট ৯২টি শ্রেষ্ঠ চলচ্চিত্রের মধ্যে ৬৬জন শ্রেষ্ঠ পরিচালক হিসেবে ভূষিত হয়েছেন।
প্রতিষ্ঠার পর থেকে এযাবৎকাল পর্যন্ত মোট ৭২ জন পরিচালক এই পুরস্কার লাভ করেছেন। জন ফোর্ড সর্বাধিক সংখ্যক চারবার এই পুরস্কার অর্জন করেছেন। উইলিয়াম ওয়াইলার সর্বাধিক সংখ্যক ১২ বার এই পুরস্কারের মনোনয়ন লাভ করেছেন, যা অন্য যেকোনও ব্যক্তির চেয়ে বেশি। "লা লা ল্যান্ড" চলচ্চিত্রের জন্য ডেমিয়েন শ্যাজেল ৩২ বছর বয়সে এই পুরস্কারের ইতিহাসের সর্বকনিষ্ঠ পরিচালক হিসেবে পুরস্কার জিতেছিলেন। অন্যদিকে, জন সিঙ্গলটন তার ২৪ বছর বয়সে "বয়েজ এন দা হুড" চলচ্চিত্রের জন্য সর্বকনিষ্ঠ পরিচালক হিসেবে এই পুরস্কারের মনোনয়ন পেয়েছিলেন। এছাড়া ১৯৬১ সালে "ওয়েস্ট সাইড স্টোরি" চলচ্চিত্রের জন্য যৌথভাবে রবার্ট ওয়াইজ ও জেরোম রবিন্স এবং ২০০৭ সালে "নো কান্ট্রি ফর ওল্ড মেন" চলচ্চিত্রের জন্য যৌথভাবে জোয়েল ও ইথান কোইন পুরস্কার পেয়েছিলেন। কোয়েন ভ্রাতৃদ্বয় হলেন এই পুরস্কার জেতা একমাত্র ভ্রাতৃযুগল। ২০০৯ সালের "দ্য হার্ট লকার" চলচ্চিত্রের একমাত্র মহিলা হিসেবে ক্যাথরিন বিগেলো এই পুরস্কার জিতেছিলেন। ২০২০ সালের অনুষ্ঠানের হিসেবে, বং জুন-হো "প্যারাসাইট" চলচ্চিত্রের জন্য সর্বশেষ এই পুরস্কার লাভ করেন।
নিম্নলিখিত সারণিতে, একাডেমি সম্মেলন অনুসারে বছরগুলি তালিকাভুক্ত হয়েছে এবং সাধারণত লস অ্যাঞ্জেলেস কাউন্টি, ক্যালিফোর্নিয়ায় চলচ্চিত্র মুক্তির বছরের সাথে সামঞ্জস্যপূর্ণ; যদিও অনুষ্ঠানগুলি সর্বদা পরবর্তী বছর আয়োজিত হয়। প্রথম পাঁচটি অনুষ্ঠানের জন্য, যোগ্যতার সময়কাল ১ আগস্ট থেকে ৩১ জুলাই পর্যন্ত বারো মাস ব্যাপী ছিল। ১৯৩৪ সালে অনুষ্ঠিত ৬ষ্ঠ অনুষ্ঠানের জন্য, যোগ্যতার সময়কাল ১ আগস্ট ১৯৩২ থেকে ৩১ ডিসেম্বর, ১৯৩৩ পর্যন্ত স্থায়ী ছিল। ১৯৩৫ সালে অনুষ্ঠিত ৭ম অনুষ্ঠানের পর থেকে, যোগ্যতার সময়কাল ১ জানুয়ারি থেকে ৩১ ডিসেম্বর পর্যন্ত পূর্ববর্তী পুরো পঞ্জিকা বছরে পরিণত হয়েছিল।
নিম্নলিখিত ব্যক্তিরা একাধিকবার শ্রেষ্ঠ পরিচালনা বিভাগে পুরস্কার জিতেছে:
নিম্নলিখিত পরিচালকরা চার বা ততোধিকবার শ্রেষ্ঠ পরিচালকের মনোনয়ন পেয়েছেন (* একবারো জয়ী হননি নির্দেশ করে):
পাঁচজন এশীয় পরিচালক (একজন এশিয়-মার্কিন) সর্বমোট সাতবার এই বিভাগে মনোনীত হয়েছেন, এবং অ্যাং লি দুইবার পুরস্কার জিতেছেন।
ছয়জন কৃষ্ণাঙ্গ পরিচালক এই বিভাগে মোট ছয়বার মনোনীত হয়েছেন, তবে কেউই এই পুরস্কার জিতেননি।
পাঁচজন লাতিন আমেরিকান পরিচালক এই বিভাগে মোট আটবার মনোনীত হয়েছেন, এবং তিনজন সর্বমোট পাঁচবার এই পুরস্কার পেয়েছেন।
সাতজন ওশেনিয় পরিচালক এই বিভাগে মোট এগারবার মনোনীত হয়েছেন, এবং একজন পুরস্কার জিতেছেন।
পাঁচজন মহিলা পরিচালক এই বিভাগে মনোনীত হয়েছেন, এবং একজন পুরস্কার পেয়েছেন।
মোট ২৬জন এই বিভাগে বিদেশী ভাষার চলচ্চিত্র পরিচালক হিসেবে সর্বমোট একত্রিশবার মনোনীত হয়েছেন, এবং তিনজন এই পুরস্কার জিতেছেন।
গাঢ় — বিজয়ীদের ইঙ্গিত করে 
§ — পরিচালক অভিষেক 
† — শ্র্রেষ্ঠ চলচ্চিত্র পুরস্কার মনোনীত 
‡ — শ্র্রেষ্ঠ চলচ্চিত্র পুরস্কার বিজয়ী